**คำนำ**

ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 และที่แก้ไขเพิ่มเติม ฉบับที่ 2 พ.ศ.2559 กำหนดให้องค์กรปกครองส่วนท้องถิ่นจัดทำแผนพัฒนาท้องถิ่น (พ.ศ.2566-2570) เทศบาลตำบลมหาราช ซึ่งเป็นแผนพัฒนาเศรษฐกิจและสังคมของท้องถิ่น เพื่อเป็นการกำหนดทิศทางและเป้าประสงค์ในการพัฒนาท้องถิ่นให้สอดคล้องกับสภาพปัญหา ความต้องการ และศักยภาพของท้องถิ่น อีกทั้งเป็นการประสานและสนับสนุนยุทธศาสตร์การพัฒนาจังหวัดและการพัฒนาประเทศ โดยได้กำหนดเป็นวิสัยทัศน์ยุทธศาสตร์การพัฒนา และแนวทางการพัฒนาของเทศบาลตำบลมหาราชภายในกำหนดห้าปี นั้น

เนื่องจากแผนงาน/โครงการที่บรรจุในแผนพัฒนาท้องถิ่นของเทศบาลตำบลมหาราช (พ.ศ.2566-2570) ไม่ครอบคลุมกิจกรรมที่เทศบาลตำบลมหาราชจะดำเนินการ จึงมีความจำเป็นต้องจัดทำแผนพัฒนาท้องถิ่น (พ.ศ.2566-2570) เพิ่มเติม ครั้งที่ 1 พ.ศ.2565 โดยอาศัยอำนาจตามระเบียบกระทรวงมหาดไทยว่าด้วยการจัดทำแผนพัฒนาองค์กรปกครองส่วนท้องถิ่น พ.ศ.2548 แก้ไขเพิ่มเติมถึง(ฉบับที่ 3) พ.ศ.2561 หมวด 4 การแก้ไขการเพิ่มหรือการเปลี่ยนแปลงแผนพัฒนา ข้อ 22 และเกิดกระบวนการมีส่วนร่วมในการบริหารราชการ เพื่อบรรลุเป้าหมายเกิดประโยชน์สูงสุดของประชาชน มีประสิทธิภาพและเกิดความคุ้มค่าในเชิงภารกิจของรัฐ อีกทั้งสามารถแก้ไขปัญหาความเดือดร้อนต่างๆได้อย่างมีประสิทธิภาพมากขึ้น

นายนิมิต เฉลยอาจ

นายกเทศมนตรีตำบลมหาราช